# Olabeagako geltokia

Olabeaga Euskal Herriko Bizkaiko tren eta autobus geltoki bat da, Bilbo udalerriko Olabeaga auzoan kokatuta dagoena.
Geltokia 1888ko martxoaren 19an ireki zen.

## Egoera

Geltokia honako burdinbide hauen ibilbidearen zati da:
* Bilbo — Santurtzi: 3,200 kilometro-puntua
* Bilbo — Muskiz: 3,200 kilometro-puntua

## Sarbideak

* San Nikolas Olabeaga kalea, 15
* Olabeaga aldapa

### Irisgarritasuna

Geltokia guztiz iristezina da Mugikortasun Urriko Pertsonentzat, geltokira zein nasetara sarbideak eskailera bidez baino ez daudelako komunikatuta. Arartekoak argitaratutako irisgarritasuna eta garrioaren ikerketa-diagnosiaren arabera, «Mugikortasun Urriko Pertsona erabiltzaileak ezin du modu autonomoan nasa eta unitate mugikorraren plataformaren arteko desnibela libratu, nasaren muturretik trenaren plataformara arteko tartea handiegia baita», eta «Burdinbide zerbitzuen eragileak ez dio Mugikortasun Urriko Pertsona erabiltzaileari bermatzen ibilgailutik igo edota jaistea.»
Irisgarritasuna :
| Lekua | Sarbidea |
| Geltokia | San Nikolas Olabeaga kalea, 15 |
| Geltokia | Olabeaga aldapa |
| Nasak | 1. trenbidea |
| Nasak | 2. trenbidea |
| Trenak | 1. trenbidea |
| Trenak | 2. trenbidea |

## Historia

Geltokia 1888ko martxoaren 19an inauguratu zen, Bilbo-Santurtzi burdinbide tartea irekitzearekin batera, geroago Portugaletera helduko zen linean. Lanak Bilbotik Portugaleterainoko Burdinbide Konpainiak egin zituen. 1889. urtean geltokiari Bizkaiko Foru Aldundiaren esku zegoen Trianoko Burdinbidea batu zitzaion, hasiera batean zamak garraiatzeko zena, eta geroago bidaiarientzako zerbitzua eskaintzen hasi zuena.
2004ko abenduaren 31tik Renfe Operadorak linea ustiatzen du, Adif trenbide-instalazioen titularra den bitartean.

### Trenbidearen Hegoaldeko Saihesbidea

1999 urtera arte, eta lineen helmuga, Santurtzi eta Muskizetik abiatuta hurrenez hurren, Bilbo–Naxa geltokia izan zen. Bilboko zentzuan ibiltzen ziren trenek, Olabeagako geltokia pasatu ondoren, gaur egungo Abandoibarra gunea zeharkatzen zuten, eta itsasadarrari jarraituz, Bilbo–Parke/Guggenheim geltokian geldialdia egiten zuten. Handik Uribitarte eta Erripa kaiak igaro eta Naxako geltokira heltzen ziren. Aldiz, linearen zerbitzuek Abandoko Indalecio Prieto geltokia zuten helmugatzat.
Bilbao Ría 2000 erakundeak bultzatuta, Bilboko Renfe Aldirien Trenbidearen Hegoaldeko Saihesbidearen proiektua egin zen, zeinaren bigarren fasea Aldirien Hegoaldeko Linea baitzen, eta Olabeagako geltokia|Olabeaga eta Naxa arteko burdimbidea aldatzean zetzan, Bilbo erdigunean zehar ibiliko zen trenbide berri bat sortuz. Hala, 2000 urtean Santimami, Autonomía, Ametzola eta Zabalburu geltoki berriak ireki ziren, eta eta lineak Abandoko Indalecio Prieto geltokira bideratu ziren trenbide berrietatik. Abandoko geltokia Renferen aldiriko trenen linea guztien geltoki-buru bihurtu zen.

## Geltokia

Bi trenbide eta bi nasa ditu, bata albokoa eta bestea zentrala, eta gaur egun zentrala baino ez da erabiltzen. Trenbideen azpian, eskaileraz komunikatuta, bestibulu txikia dago. Bertan kokatzen dira txartel salmenta eta balioztatze makinak. Geltokiaren eraikina geltoki-etxea da eta ez du geltokira sarbide funtzioa egiten, bidaiarientzako itxita mantentzen baita.

## Zerbitzuak
### Aldiriko trenak

| Zerbitzua | Hasiera | Ibilbidea | Amaiera ⁠ |
| C-1 | Bilbo Abando | Zabalburu • Ametzola • Autonomia • Santimami • Olabeaga • Zorrotza • Lutxana–Barakaldo • Desertu–Barakaldo • Sestao • la Iberia • Portugalete • Peñota | Santurtzi⁠ |
| C-2 | Bilbo Abando | Zabalburu • Ametzola • Autonomia • Santimami • Olabeaga • Zorrotza • Lutxana–Barakaldo • Desertu–Barakaldo • Galindo • Trapaga • Trapagaran • Urioste • Sagrada Familia • Ortuella • Gallarta • Putxeta | Muskiz |

### Hiriko autobusak

San Nikolas Olabeaga 22 Irteera:  Olabeaga :
iea Bilbobus A3  Moyua → OlabeagaMoyua 4 • Gran Vía 60 / Salazar • Gran Vía 74 / Basterra • Olabeaga / (Dikea) • Cº Ventosa 46 • San Nikolas Olabeaga 22 • San Nikolas Olabeaga (27) • San Nikolas Olabeaga 58 :

## Erreferentziak

* ↑ EuroFerroviarios. «Olabeaga (geltokia)» euroferroviarios.net (Noiz kontsultatua: 2020-05-05).
* ↑ (Gaztelaniaz) Ararteko. (PDF) Olabeaga. (Noiz kontsultatua: 2018-06-22).
* ↑ (Gaztelaniaz) Spanish Railway. «Bilbotik Portugaletera burdinbidea» (Noiz kontsultatua: 2013-10-04).
* ↑ (Gaztelaniaz) Spanish Railway. «Trianoko burdinbidea» (Noiz kontsultatua: 2013-10-04).
* ↑ Iberiar Penintsulako Iparraldeko burdinbideak

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* ADIF enpresako web gunea
* RENFE enpresako web gunea
* Datuak: Q3497380
* Multimedia: Olabeaga train station / Q3497380
iea  Bilboko Renfe Aldiriak :
| | Zorrotza | Olabeaga | Santimami | |
| Santurtzi | | | | Bilbo–Abando |